Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 1205/10/3309	Trenčín, 22.10.2012
EEČ : 2-28-156-2012

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 3 písmeno b, odsek 2 Trestného zákona číslo 140/1961 Zbierky zákonov v znení zákona číslo 553/2002 Zbierky zákonov a iné trestné činy

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	obv. XXXXX, hoci je ako otec mladistvej dcéry XXXXX, nar. XXXXX povinný v zmysle § 85 a následne Zákona o rodine a rozsudku Okresného súdu v XXXXX zo dňa XXXXX, ktorý nadobudol právoplatnosť dňa 30.10.2000 platiť výživné na dcéru XXXXX vo výške 1.000,-Sk mesačne vždy do 15. dňa v mesiaci vopred do rúk matky XXXXX, trvale bytom XXXXX, XXXXX 445/445, vyživovaciu povinnosť si v dobe od 01.03.2003 do 31.03.2005 plnil nepravidelne /zaplatil v júni 2003 sumu 2.000,-Sk, v novembri 2003 sumu 1.296,-Sk, vo februári 2004 sumu 1.539,-Sk a v júni 2004 sumu 1.000,-Sk/ a týmto konaním vznikol obvinenému celkový dlh na zanedbanom výživnom 19.165,-Sk, pričom obvinený bol trestným rozkazom Okresného súdu v XXXXX zo dňa XXXXX, ktorý nadobudol právoplatnosť dňa XXXXX právoplatne odsúdený pre trestný čin zanedbania povinnej výživy podľa § 213 ods. 2, ods. 3 Tr. zákona /Zák. 140/1961 Z.z. platného do 31.12.2005/

-	obv. XXXXX dňa 30.06.2005 v pobočke XXXXX v Púchove predložil pracovníčke banky žiadosť o poskytnutie rodinného spotrebného úveru vo výške 100.000,-Sk, podmienkou poskytnutia ktorého bolo okrem dokladov totožnosti aj predloženie dokladov preukazujúcich výšku  a zdroj príjmov zo závislej činnosti za obdobie posledných 6 kalendárnych mesiacov pred podaním žiadosti o spotrebný úver, v rámci čoho menovaný predložil OP XXXXX na svoje meno a CD č. XXXXX na svoje meno a taktiež potvrdenie o výške príjmov za posledných 6 ukončených kalendárnych mesiacov od zamestnávateľa XXXXX. so sídlom v XXXXX a výplatné pásky za obdobie posledných 6 kalendárnych mesiacov pred podaním žiadosti o spotrebný úver, od toho istého  zamestnávateľa a nakoľko podmienkou poskytnutia uvedeného úveru bolo taktiež zabezpečenie jedným ručiteľom spolu s ním sa dostavila na pobočku fyzická osoba, ktorá pracovníčke banky predložila preukaz totožnosti XXXXX na meno XXXXX, XXXXX, trvale bytom XXXXX  a ktorá následne pracovníčke banky predložila potvrdenie o výške príjmov za obdobie  posledných 6 kalendárnych mesiacov pred podaním žiadosti o spotrebný úver od zamestnávateľa XXXXX, a výplatné pásky za posledných 6 kalendárnych mesiacov pred podaním žiadosti o spotrebný úver od toho istého zamestnávateľa, avšak previerkou pravosti  dokladov žiadateľa a ručiteľky zo strany banky bolo zistené, že všetky predložené doklady o príjme tak žiadateľa, ako aj ručiteľky obsahujú nepravdivé informácie, na základe čoho bolo zo strany banky žiadosti o poskytnutie rodinného spotrebného úveru žiadateľovi zamietnutá, takže XXXXX nevznikla žiadna škoda, 

lebo je trestné stíhanie neprípustné podľa § 9 odsek 1 písmeno d
Odôvodnenie:
Vyšetrovateľ XXXXX uznesením č. XXXXX zo dňa XXXXX  podľa § 163 ods. 1 Tr. por. účinného do 31.12.2005 vzniesol obvinenie XXXXX pre trestný čin zanedbania povinnej výživy podľa § 213 ods. 2, 3 písm. b/    Tr. zák. účinného do 31.12.2005 na skutkovom základe uvedenom v predmetnom uznesení. 

     Ďalším uznesením vydaným vyšetrovateľom XXXXX zo dňa XXXXX bolo XXXXX vznesené obvinenie  pre  pokus trestného činu úverového podvodu podľa § 8 ods. 1 k §  250a ods. 1 Tr. zák. účinného do 31.12.2005 na skutkovom základe uvedenom v predmetnom uznesení. 

     Obe trestné veci obv. XXXXX boli vedené v spoločnom konaní pod č. XXXXX

     Pre neprítomnosť obvineného bolo trestné stíhanie vedené voči obv. XXXXX prerušené a to uznesením vyšetrovateľa č. XXXXX dňa XXXXX 

    Na obvineného XXXXX bol taktiež vydaný príkaz na zatknutie Okresným súdom XXXXX zo dňa XXXXX

     K pokračovaniu trestného stíhania bolo pristúpené vyšetrovateľom dňa 02.10.2012 po tom, ako cestou Veľvyslanectva Slovenskej republiky v Prahe, Ministerstvu vnútra SR Bratislava dňa 03.08.2012 bolo oznámené, že XXXXX dňa 31.07.2012 utrpel v XXXXX, XXXXX úraz, na následky ktorého dňa 01.08.2012 zomrel v XXXXX nemocnici, čo potvrdzuje aj úmrtný list vydaný Matričným úradom - XXXXX zo dňa XXXXX 

     Uvedená skutočnosť, týkajúca sa smrti obvineného XXXXX zakladá v zmysle § 9 ods. 1 písm. d/ Tr. por. prekážku ďalšieho vedenia trestného stíhania voči menovanému, preto som z tohto dôvodu rozhodol spôsobom uvedenom vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Rastislav Habáň
prokurátor